
TISZTELT KÉPVISELŐ - TESTÜLET!

Magyarország helyi önkormányzatairól szóló 2011. évi CLXXXIX. törvény határozza meg az önkormányzatok által ellátandó kötelező és vállalható feladatokat, az azokkal kapcsolatos teendőket, szabályokat. A feladatellátás biztosításának pénzügyi fedezetét az önkormányzatok költségvetésükben tervezik meg és annak alapján végzik szolgáltató és ellátó feladataikat. Jelen előterjesztés keretében a 2017. évi költségvetés tervezéséről kívánok áttekintést adni. 

Bevételek 
A bevételek alakulását az 1. sz. melléklet mutatja be.

Az önkormányzat működési célú támogatásait a 2017. évihez hasonló összegben kapta meg az önkormányzat. Az idei évben is a kötelező feladataink ellátására kaptunk támogatásokat. Ide tartozik az zöldterület gazdálkodás, közvilágítás fenntartása, köztemető fenntartása és a közutak fenntartása. Ezeknek a felhasználásáról az önkormányzatnak mindig a zárszámadás keretében el kell számolnia. Az idei évben a szociális és gyermekjóléti ellátásokra valamivel többet kaptunk. A lakásfenntartási támogatásokra már nincs visszaigénylési lehetőség. Valószínű ezen várható kiadások kerültek beépítésre a szociális célú állami támogatások közé.  Az önkormányzat közhatalmi bevételei közé tartoznak a helyi adók. A mi önkormányzatunk esetében ez a kommunális adó. Terveztünk még pótlékból származó bevétellel az adóknál, valamint a gépjármű adó önkormányzatot megillető 40%-os összegével, valamint az iparűzési adóval.  Terveztünk kamatbevételt, bérleti díjakból származó bevételt, mint önkormányzat saját működési bevételei jogcímén. Működési célú átvett pénzeszközt terveztünk a közmunka finanszírozására. Az önkormányzat a város és községgazdálkodási szakfeladatán tervezte neg 2 fő 8 órás közmunkás foglalkoztatását 2017 évre. Az önkormányzatnak a 2017 évi várható pénzmaradványa 14.948 ezer Ft, melyet az önkormányzat  felhalmozási kiadásra kíván fordítani.



Kiadások: 
A kiadások részletes bemutatását a 2. sz. melléklet tartalmazza.

Az önkormányzat működési kiadásain a településsel kapcsolatos feladatok kerülnek elszámolásra, melyet a 2. számú melléklet részletesen tartalmaz. 
Az ellátottak pénzbeli juttatásai az önkormányzatnál a szociális kiadásokat jelentik. Ide tartoznak a  a lakásfenntartási támogatásban részesülő ellátottak, a felsőoktatásban tanulók valamint az önkormányzat szociális rendeletében meghatározott települési támogatások köre.
Az egyéb működési célú kiadásoknál a megállapodások alapján fizetett támogatásokat terveztük meg. Ide tartozik a hétvégi orvosi ügyelet, a gyermek és felnőtt fogászat és a háziorvosi szolgálat. Terveztünk gyermekétkeztetés költséget, mint óvodai, mint iskola tanulókra, valamint terveztük a bejáró tanulók bérlettérítését is. ezen kiadások a szociális kiadások között mint települési támogatás került megtervezésre. Szintén terveztünk a Tapolca és Környéke Települések Társulásainak szociális kiadásaival, melynek a társulás már megküldte a pontos összegeit. ÁHT-n kívülre is adtunk pénzt tavaly, ezért az idei évben is hasonló összegeket terveztünk, a helyi tűzoltóságnak, a Tapolca városi tűzoltóságnak, valamint a helyi vöröskeresztnek. Terveztünk Leader tagdíjat, alapítványtámogatást, valamint számoltunk a katasztrófa védelem tavalyi évéhez hasonló összegének támogatásával. A helyi civil szervezet támogatását, mint a nyugdíjas klub, valamint a települések rendezvényeinek költségét, falunap, falukarácsony, gyermeknap estében a közművelődési feladaton terveztük, mivel költségeit az önkormányzat ezen a szakfeladaton fogja elszámolni. Az önkormányzat felhalmozási kiadásaira 12 millió Ft-ot működési tartalékaira pedig 4.411 ezer ft-ot tervezett.

Ezúton kérem a Tisztelt Képviselőtestületet, hogy a 2017 évi költségvetés tervezetét megvitatni és elfogadni szíveskedjenek.

Sáska, 2017.01.18.

